./data/phi2331/phi010/phi2331.phi010.perseus-lat2.xml
David Magie
sed postea in Syriam rediit, ita ut se pararet ac bellum Parthis inferret inter haec Pescennianas reliquias Plautiano auctore persequebatur, ita ut nonnullos etiam ex amicis suisquasi vitae suae insidiatores appeteret  multos etiam, quasi Chaldaeos aut vates de sua salute consuluissent,interemit, praecipue suspectans unumquemque idoneum imperio, cum ipse parvulos adhuc filios haberet idque dici ab his vel crederet vel audiret,qui sibi augurabantur imperium, denique cum occisi essent nonnulli  Severus se excusabat et post eorum mortem negabat fieri iussisse quod factum est  quodde Laeto praecipue Marius Maximus dicit, cum soror sua Leptitana ad eum venisset vix Latine loquens, ac de illa multum imperator erubesceret, dato filio eius lato clavo atque ipsi multis muneribus redire mulierem in patriam praecepit, et quidem cum filio, qui brevi vita defunctus est